o izmjeni Uredbe (EU) br. 99/2013 Europskog parlamenta i Vijeća o europskome statističkom programu od 2013. do 2017. njegovim produljenjem na razdoblje od 2018. do 2020.

U članku 13. Uredbe (EZ) br. 223/2009 o europskoj statistici propisano je da „Europski statistički program utvrđuje okvir za razvoj, proizvodnju i diseminaciju europskih statistika, kojim se utvrđuju glavna područja i ciljevi mjera predviđenih za razdoblje koje odgovara razdoblju višegodišnjeg financijskog okvira”. U ESP-u se utvrđuju okvir i prioriteti za europsku statistiku za vrijeme trajanja programa te se utvrđuju financijska sredstva za to razdoblje. Eurostatovi godišnji programi rada temelje se na višegodišnjem ESP-u. Trenutačni ESP, kako je predviđen u Uredbi (EU) br. 99/2013 i kojim je obuhvaćeno razdoblje od 2013. do 2017., osmi je program takve vrste.

Budući da je ESP horizontalna inicijativa, on nije dio Programa Komisije za primjerenost i učinkovitost propisa (REFIT).

Iako su nacionalni statistički sustavi uložili veliki napor u modernizaciju svojih načina izrade uz potporu europskog statističkog programa (ESP) za razdoblje od 2013. do 2017., postojeća infrastruktura za izradu statističkih podataka još nije dovoljno fleksibilna za isporuku novih statistika kada je to potrebno i istovremeno ograničavanje povezanih troškova i administrativnog opterećenja. Ako se nastavi status quo, Europski statistički sustav (ESS) neće moći zadovoljiti rastuću potražnju za statistikom ili potrebu za njezinim bržim dostavljanjem, čime će se ugroziti relevantnost europske statistike.

Cilj predložene mjere, odnosno razvoj, izrada i diseminacija europskih statistika u okviru produljenog ESP-a za razdoblje od 2018. do 2020., države članice ne mogu dostatno postići te se on stoga može bolje postići na razini EU-a na temelju pravnog akta EU-a kojim će se osigurati nužna usporedivost statističkih podataka na europskoj razini u svim statističkim područjima obuhvaćenima ovim aktom. Prikupljanje podataka samo po sebi mogu obavljati države članice.

Pravna osnova prijedloga iz Ugovora jest članak 338. Ugovora o funkcioniranju Europske unije u skladu s kojim Europski parlament i Vijeće mogu donijeti mjere za izradu statistika kada je to potrebno za obavljanje djelatnosti Unije. Tim se člankom određuju zahtjevi povezani s izradom europskih statistika i propisuje obveza poštovanja standarda nepristranosti, pouzdanosti, objektivnosti, znanstvene nezavisnosti, učinkovitosti u odnosu na troškove i statističke povjerljivosti.

–u cilju „jačanja uloge EU-a kao globalnog dionika” i u skladu s Programom za održivi razvoj do 2030., statistikom bi se trebalo pomoći EU-u u upravljanju učinkom njegovih vanjskih politika i programa pomoći i u praćenju tog učinka te pridonijeti dobrom upravljanju i demokratskoj raspravi s partnerskim zemljama.

U strategiji savjetovanja utvrđene su i prikazane kategorije i skupine dionika kako bi sve bile dostatno pokrivene. One su obuhvaćale institucionalne i neinstitucionalne korisnike europskih statistika, izrađivače (nacionalni zavodi za statistiku i ostala nacionalna tijela), ispitanike (poduzeća i kućanstva) i opću javnost. Opsežno savjetovanje s različitim kategorijama dionika koje je počelo 2014. i nastavilo se tijekom 2015. obuhvaćalo je sljedeće:

Budući da je postojeći ESP za razdoblje 2013. – 2017. izrađen 2010. – 2011., smatralo se važnim prikupiti doprinose dionika kako bi se mogle utvrditi promjene koje su u međuvremenu nastale i koje bi trebalo uzeti u obzir za produljenje programa. One su uključivale političke, gospodarske i društvene promjene te promjene u području tehnologije, statistike i metodologije. Potom je provedeno ocjenjivanje prioriteta za europsku statistiku do 2020., posebno sa stajališta korisnika. Naposljetku, tražile su se povratne informacije o učinku predloženih mjera na korisnike i izrađivače statistika te na ispitanike (posebno poduzeća) i utvrđene su poteškoće koje će trebati prevladati za potrebe njihove provedbe. Savjetovanja su bila usmjerena i na učinak različitih mogućnosti politika na produljenje ESP-a.

Detaljno su se analizirale evaluacija statističkog programa Zajednice za razdoblje od 2008. do 2012., srednjoročna evaluacija ESP-a za razdoblje od 2013. do 2017. i završne evaluacije Programa za modernizaciju europskih statistika o poduzećima i trgovini (MEETS).

3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA

Predlaže se izmjena Uredbe (EU) br. 99/2013 Europskog parlamenta i Vijeća o europskome statističkom programu od 2013. do 2017. njegovim produljenjem na razdoblje od 2018. do 2020.

Budući da je uspostava višegodišnjeg ESP-a uvjet u skladu s člankom 13. stavkom 1. Uredbe (EZ) br. 223/2009, procjenom učinka nije se ispitivalo treba li ESP produljiti već kako se to može najbolje učiniti. Budući da se prijedlogom produljuje postojeći ESP (2013. – 2017)., za sve mogućnosti politike za razdoblje od 2018. do 2020. preuzeti su postojeći posebni ciljevi:

Povrh vanjskih savjetovanja Komisija je izvršila i unutarnju procjenu svojih statističkih potreba ističući da se te potrebe neće smanjiti tijekom razdoblja produljenja od 2018. do 2020. Trebat će zadržati trenutačnu razinu statističkih informacija koje su važne za oblikovanje, analizu i praćenje politike. Trebalo bi popuniti praznine u podacima, obuhvatiti nove potrebe u nekim posebnim područjima politika i osigurati pravodobno dostavljanje podataka i dodatne zemljopisne podjele. Nove potrebe odnose se u većini slučajeva na 10 političkih prioriteta utvrđenih u političkim smjernicama Komisije za razdoblje od 2014. do 2019. Nadalje, potrebno je djelotvornije iskoristiti nove izvore podataka (npr. „velike podatke”), čime bi se dugoročno mogla povećati učinkovitost. Posebna područja koja treba razvijati jesu socijalna (među ostalim migracije, zdravlje i spol) i poslovna statistika. Zbog promjena u strukturi europskih energetskih tržišta nužno je pojednostavniti energetsku statistiku u cilju pružanja pravodobnih, usporedivih i dovoljno detaljnih podataka u kontekstu energetske unije i klimatske politike.

To bi podrazumijevalo promjene u pogledu sadržaja i proračuna programa. To se u određenoj mjeri može smatrati i promjenom opsega, posebno uz moguću promjenu prioriteta postojećih statističkih rezultata.

Budući da je ESP horizontalna inicijativa, ona nije dio Programa Komisije za primjerenost i učinkovitost propisa (REFIT). Međutim Komisija je pokrenula tri inicijative REFIT-a u posebnim područjima poljoprivredne, socijalne i poslovne statistike. Njima se nastoje nadopuniti napori modernizacije predviđeni u okviru postojeće inicijative pojednostavnjenjem i usklađivanjem fragmentiranih propisa o poljoprivrednoj statistici, socijalnim anketama o osobama i kućanstvima i poslovnoj statistici te povećati učinkovitost i fleksibilnost prikupljanja podataka uz smanjenje opterećenja ispitanika. Međutim, inicijative se mogu provoditi samo srednjoročno do dugoročno i njima će se prekoračiti vremenski okvir produljenog programa.

o izmjeni Uredbe (EU) br. 99/2013 Europskog parlamenta i Vijeća o europskome statističkom programu od 2013. do 2017. njegovim produljenjem na razdoblje od 2018. do 2020.

Na temelju iskustva sa srednjoročnom evaluacijom ESP-a za razdoblje 2013. – 2017., Eurostat je počeo povezivati aktivnosti u okviru godišnjeg programa rada sa 114 pokazatelja u ESP-u. To će imati dvostruku prednost jer će se olakšati buduće evaluacije i omogućiti da se svake godine automatski prati ostvarenje svih pokazatelja ESP-a.

U skladu s revidiranim člankom 15. stavkom 3. Komisija će Europskom parlamentu i Vijeću do 31. prosinca 2021. podnijeti završno izvješće o evaluaciji provedbe programa nakon savjetovanja s Odborom za ESS i Europskim savjetodavnim odborom za statistiku. To će se izvesti u skladu sa smjernicama Komisije.

uzimajući u obzir mišljenje Odbora regija,

u skladu s redovnim zakonodavnim postupkom,

budući da:

(1)Pouzdani i relevantni dokazi utemeljeni na europskoj statistici prijeko su potrebni za mjerenje napretka i ocjenjivanje učinkovitosti politika i programa Unije, a posebno u kontekstu strategije Europa 2020. i Programa za rast, zapošljavanje, pravednost i demokratske promjene.

(2)U skladu s Uredbom (EZ) br. 223/2009 Europskog parlamenta i Vijeća europskim statističkim programom predviđa se okvir za razvoj, izradu i diseminaciju europske statistike utvrđuju glavna područja i ciljevi aktivnosti planiranih za razdoblje koje odgovara razdoblju višegodišnjeg financijskog okvira.

(3)Uredbom (EU) br. 99/2013 Europskog parlamenta i Vijeća obuhvaćeno je samo razdoblje od 2013. do 2017., dok se postojeći višegodišnji financijski okvir proteže do 2020. Stoga bi je trebalo izmijeniti u cilju produljenja europskog statističkog programa do 2020.

(4)U kontekstu bolje regulative, politike Unije trebalo bi što više oblikovati i pratiti na temelju čvrstih dokaza. Europska statistika ima istaknutu ulogu u tom pogledu i može pružiti važan doprinos, posebno u područjima politike u kojima je odaziv od ključne važnosti za uspješnost politika.

(5)Bolja statistika stoga je od ključne važnosti za postizanje boljih rezultata i njome se pridonosi boljoj Europi te bi trebalo uložiti više napora u poticanje ulaganja u službenu statistiku na europskoj i nacionalnoj razini. Time bi se, povrh postojećih smjernica i ponovne uspostave prioriteta koja je u tijeku, trebale osigurati smjernice u prioritetnim područjima politika i za jačanje kapaciteta. Posebno bi trebalo poduzeti mjere za uklanjanje najhitnijih statističkih nedostataka, povećanje pravodobnosti i podupiranje političkih prioriteta te za koordinaciju gospodarske politike s pomoću Europskog semestra. Komisija (Eurostat) bi također trebala osigurati nove projekcije stanovništva u bliskoj suradnji s nacionalnim zavodima za statistiku u cilju ažuriranja analize gospodarskih i proračunskih posljedica starenja stanovništva.

(6)Trebalo bi dalje razvijati eksperimentalne račune usluga ekosustava i statistiku klimatskih promjena, među ostalim one koje su relevantne za prilagodbu klimatskim promjenama i „otiske”, posebno radi podupiranja provedbe Pariškog sporazuma iz 2015. i Programa za održivi razvoj do 2030. Za europsku energetsku uniju i okvir za klimatsku i energetsku politiku do 2030., kojim se nastoji povećati konkurentnost, sigurnost i održivost gospodarstva i energetskog sustava Unije, bit će potrebne nove statistike o potrošnji energije, energetskoj učinkovitosti, obnovljivim izvorima energije, energetskoj ovisnosti i sigurnosti opskrbe.

(7)Produljenje programa prilika je za prilagodbe i uključivanje novih usmjerenja, za nadopunjivanje postojećih ciljeva i daljnje određivanje prioriteta.

(8)Te izmjene programa trebalo bi poduprijeti odgovarajućim povećanjem proračuna za statistiku na razini EU-a, čime će se ostvariti znatna dodana vrijednost i rezultati s pomoću velikih projekata, učinaka strukturne poluge i ekonomija razmjera koji će koristiti statističkim sustavima u svim državama članicama.

(9)Ovom Uredbom uspostavlja se financijska omotnica za produljenje europskog statističkog programa na razdoblje od 2018. do 2020. Ona će u okviru godišnjeg proračunskog postupka biti osnovna referentna vrijednost u smislu točke 17. Međuinstitucionalnog sporazuma između Europskog parlamenta, Vijeća i Komisije.

(10)Budući da države članice ne mogu u dovoljnoj mjeri postići cilj ove Uredbe, odnosno produljenje europskoga statističkog programa na razdoblje od 2018. do 2020., te se on stoga može bolje postići na razini Unije, Unija može donijeti mjere u skladu s načelom supsidijarnosti kako je propisano u članku 5. Ugovora o Europskoj uniji. U skladu s načelom proporcionalnosti, kako je utvrđeno u navedenom članku, ovom Uredbom ne prelaze se okviri onoga što je potrebno za ostvarivanje tog cilja.

(11)U skladu s Uredbom (EZ) br. 223/2009 nacrt prijedloga za produljenje europskoga statističkog programa na razdoblje od 2018. do 2020. podnesen je radi prethodnog ispitivanja Odboru Europskog statističkog sustava, Europskom savjetodavnom odboru za statistiku osnovanom Odlukom br. 234/2008/EZ Europskog parlamenta i Vijećai Odboru za monetarnu, financijsku i platnobilančnu statistiku osnovanom Odlukom Vijeća 2006/856/EZ,

(12)Uredbu (EU) br. 99/2013 trebalo bi stoga na odgovarajući način izmijeniti,

DONIJELI SU OVU UREDBU:

Članak 1.

Uredba (EU) br. 99/2013 mijenja se kako slijedi:

(1)U članku 1. dodaje se sljedeći stavak:

„Program se produljuje na razdoblje od 2018. do 2020.”